open-index/open-wikipedia-markdown huggingface dataset:
Alkilhalidai

**Alkilhalidai** dar žinomi kaip **halogenalkanai** – organiniai junginiai, sudaryti iš alkano su vienu ar daugiau vandenilio atomų, pakeistų į halogeno atomus. Dauguma tokių junginių turi neigiamų efektų aplinkai, ardo ozono sluoksnį, todėl pastaruoju metu tokių junginių gamybą stengiamasi mažinti, juos pakeisti kitais junginiais.

## Polimeriniai halogeninti dariniai
Chlorintus ar fluorintus alkenus galima polimerizuoti ir taip gauti daug naudingų plastikų, tokių kaip PVC, PTFE.

## Istorija
Anglies tetracloridas ilgą laiką buvo ir dar tebėra naudojamas gesintuvams užpildyti.

Nuo 1928 metų halogeninti dariniai pradėti naudoti šaldytuvuose ir pakeitė nuodingą amoniaką ir sieros dioksidą. Dabar tokio panaudojimo atsisakoma.

## Sintezė

### Iš alkanų
Alkanai reguoja su halogenais, sudarydami halogenalkanus. Tai grandininė, radikalinė reakcija, vykstanti trimis stadijomis:
: 1: X2 → 2 X**·**

: 2: X**·** + R-H → R**·** + HX

: 3: R**·** + X2 → R-X + X**·**
Tai nėra efektyvus kelias, kadangi paprastai galima tokia eiga:
: 2: X**·** + RX-H → RX**·** + HX

: 3: RX**·** + X2 → RX2 + X**·**
taip gaunamas mišinys.

### Iš alkenų alilinio brominimo metodu
Alkenas reguoja su NBS tetrachlormetanu. Halogenas prisijungia į alilinę padėtį. Susidaro halogenalkenas.

### Iš alkenų, prisijungiant HBr ar HCl
Alkenai reguoja su HCl ir HBr ir juos prisijungia. Prisijungimas vyksta pagal Makornikovo taisyklę. Susidaro halogenalkanų mišinys. Vienas produktas vyrauja.

### Iš alkoholių
1) Pirminių ir antrinių alkoholių redukcija su PBr3 eteryje. Taip -OH grupę pakeičia bromas.

2) Pirminių ir antrinių alkoholių reakcija su SOCl2. Taip -OH grupę pakeičia chloras.

3) Reakcija su HX (X = halogenas). Taip -OH grup3 pakeičia halogenas. Su tretiniais alkoholiais tokia reakcija vyksta geriausiai.

## Savybės
1) Grinjaro reagentų susidarymas:
: R-X + Mg(eteryje) → R-Mg-X

2) Gilmano reagentų susidarymas:
: 1: R-X + 2Li(pentane) → R-Li + LiX

: 2: 2R-Li + CuI → [R-Cu-R]-Li+ + LiI

3) Viurco reakcija
2R-X + 2Na → R-R + 2NaX

4) Organometalinių junginių kopuliavimo reakcija:
: [R-Cu-R]-Li+ + R'-X(eteryje) → R-R' + R-Cu + LiX

5)Pavertimas alkanais:
: 1: R-X + Mg(eteryje) → R-Mg-X

: 2: R-Mg-X + H+ → R-H + HOMgX
Kutikulė

**Kutikulė** - išorinis sluoksnis, dengiantis epidermį, plauko žievę, kitus gyvūnų paviršiaus plotus, ar bet kurią augalo paviršiaus dalį. Ji sumažina vandens garinimą iš augalo. Gyvūnams ji irgi atlieka apsauginę funkciją.

Augalų kutikulė sudaryta iš vaškų, dažnai dengia išorinę lapų pusę ar vaisius. Gyvūnų plauko stiebo paviršiuje yra kutikulė. Ji sudaryta iš plokščių bebranduolių ląstelių. Kutikulės ląstelės iš dalies užkloja viena kitą kaip stogo čerpės. Laisvi jų galai nukreipti į viršų, todėl jos tvirtai susikimba su plauko makšties ląstelėmis, kurios nukreiptos priešinga kryptimi ir prilaiko plauką odoje.
Hamiltonianas

**Hamiltonianas** gali reikšti:

* Hamiltonianas (klasikinė mechanika) – klasikinėje mechanikoje yra sistemos energija išreikšta per koordinates ir judesio kiekį;
* Hamiltonianas (kvantinė mechanika) – kvantinėje mechanikoje yra operatorius, kurio tikrinės vertės yra galimos sistemos energijos vertės.

Nors abu **hamiltonianai** yra glaudžiai susiję, jie taikomi skirtingose srityse ir kitokiais metodais, todėl dažniausiai išskiriami kaip du skiritingi objektai.
Tikrinių verčių lygtis

**Tikrinių verčių lygtimi** matematikoje vadinama tokio pavidalo lygtis:

:  \hat{A} f = a f ,

Čia:

* A – kažkoks matematinis operatorius, pvz., diferencijavimas, daugyba, integravimas ir t. t.,
* f – ieškoma funkcija,
* a – konstanta, vadinama **tikrine verte**.

Dažnai sakoma, kad tokia lygtis yra operatoriaus A **tikrinių verčių lygtis**, o konstanta a – operatoriaus **tikrinė vertė**.

Konstanta a konkrečiu atveju gali būti žinoma, arba ne. Jei ne, jos radimas taip pat laikomas uždavinio dalimi. Visuma tikrinių verčių, su kuriomis egzistuoja lygties sprendiniai, vadinama **tikrinių verčių spektru**. Šis sprektras gali būti tolydinis, t. y. su visomis įmanomomis a vertėmis egzistuoja lygties sprendiniai, arba diskretinis – sprendiniai yra tik su tam tikromis konstantos vertėmis. Sprendinys gautas su kažkuria konkrečia tikrine verte vadinamas tos tikrinės vertės **tikrine funkcija** (diskretiniu atveju - **tikriniu vektoriumi**).

### Paprastas pavyzdys

Turime tokią lygtį:

:  \frac{d}{dx} f(x) = a f(x) ,

dėl jos formos ją galime klasifikuoti kaip tikrinių verčių lygtį. Šiuo atveju operatorius yra diferencijavimas pagal kintamąjį x, tikrinė vertė – a, o ieškomoji funkcija – f(x).

Tokią lygtį galime nesunkiai išspręsti:

:  f(x) = e^{ax} \,.

Matyti, kad šiuo atveju nėra jokių apribojimų tikrinei vertei a\, – ji gali būti bet kokia, taigi šiuo atveju tikrinių verčių spektras yra tolydinis. Kiekvieną a vertę atitinka jos tikrinė funkcija.

### Vaidmuo kvantinėje mechanikoje

Tikrinių verčių lygtys vaidina svarbų vaidmenį kvantinės mechanikos matematinėje formuluotėje. Kadangi ten sistema gali su tam tikromis tikimybėmis būti įvairiose būsenose, kurios atitinka įvairias matuojamo parametro vertes, šios būsenos užrašomos tikrinėmis lygtimis.

Pavyzdžiui, eksperimentiškai nustatyta, kad elektronas vandenilio atome gali turėti tik tam tikras energijos vertes  E_1, E_2, ..., o būdamas jose apsirašyti atitinkamomis banginėmis funkcijomis  \psi_1, \psi_2, .... Jam aprašyti užrašoma tikrinių verčių lygtis, kuri vadinama stacionariąja Šredingerio lygtimi:

: \hat{H} \psi = E \psi ,

kur \psi yra banginė funkcija, o E – tikrinių verčių spektras, atitinkantis matuojamą energijos verčių spektrą  E_1, E_2, .... Atitinkamai parenkamas operatorius, kad būtų tenkinama ši lygtis. Šiuo atveju operatorius bus hamiltonianas. Tokiu principu užrašomos lygtys, bei operatoriai ir kitiems fizikiniams dydžiams.

Kadangi lygtys net ir paprastoms sistemoms dažniausiai būna sudėtingos, tikrinių verčių spektrai dažnai būna diskretiniai. Tai yra viena esminių kvantinės mechanikos savybių – realiai matuojami dydžiai dažnai būna kvantuoti, t. y. priešingai, nei klasikinėje mechanikoje, įgauna tik tam tikras fiksuotas vertes.

## Šaltiniai
Kokainmediniai

**Kokainmediniai** (*Erythroxylaceae*) – magnolijūnų (*Magnoliophyta*) šeima. 

Šeimoje 4 gentys, apie 240 rūšių.
## Gentys
* *[[Aneulophus]]* 
* Kokainmedis (*Erythroxylum*) 
* *[[Nectaropetalum]]* 
* *[[Pinacopodium]]*
Hamiltonianas (kvantinė mechanika)

**Hamiltonianas** kvantinėje mechanikoje – energijos operatorius, kurio tikrinių verčių spektras yra sistemos stebimų energijų vertės. Kaip ir klasikinis hamiltonianas, jis žymimas raide H. Kartais, norint pabrėžti, kad tai yra operatorius, jam uždedama „kepurė“ – \hat{H}.

Šis operatorius gaunamas iš klasikinio hamiltoniano, pakeitus koordinatę, bei judesio kiekį atitinkamais operatoriais iš kvantinės mechanikos. Klasikinis hamiltonianas vienai dalelei:

: H = \frac{p^2}{2m} + U(\vec{r})

Reikia pažymėti, jog p bei \vec{r} bendru atveju yra ne paprastas, bet kanoninis judesio kiekis bei kanoninė koordinatė, kaip ir klasikinėje mechanikoje. Šis skirtumas gali būti svarbus sprendžiant įvairius uždavinius, pavyzdžiui, elektrono judėjimo išoriniame elektromagnetiniame lauke.

Pakeitus judesio kiekį atitinkamu operatoriumi \hat{p} = -i\hbar\nabla  gausime:

:  \hat{H} = -\frac{\hbar^2}{2m} \nabla^2 + U(\vec{r}) 

## Vaidmuo kvantinėje mechanikoje

Kaip ir visiems kitiems operatoriams, hamiltonianui galime užrašyti tikrinių verčių lygtį:

:  \hat{H} \psi(\vec{r}, t) = E \psi(\vec{r}, t) 

Radę tikrines vertes E_n, bei jas atitinkančias tikrines funkcijas \psi_n, rastume sistemos būsenas esant šioms energijoms. Nagrinėjant apribotas daleles tai atitiktų energijos kvantavimą.

Hamiltonianas yra ypatingas operatorius tuo, kad figūruoja Šredingerio lygtyje:

:  \hat{H} \psi(\vec{r}, t) = i \hbar {\partial\over\partial t} \psi(\vec{r}, t) 

Stacionariu atveju ji virsta anksčiau nagrinėta energijos tikrinių verčių lygtimi.

Visi operatoriai komutuojantys su hamiltonianu išreiškia tvarius dydžius, t. y. judėjimo integralus.

## Hamiltonianas elektronui vandenilio atome

Jei susietume protoną su koordinačių sistemos pradžia, bei laikytume, kad jo masė begalinė, t. y. jis nejuda, hamiltonianas būtų užrašomas taip:

:  \hat{H} = -\frac{\hbar^2}{2m_e} \nabla^2 - \frac{e^2}{4\pi\epsilon_0} \frac{1}{r^2} .

Čia:

* m_e – elektrono masė,
* e – elektrono krūvis,
* \epsilon_0 – elektrinė konstanta,
*  \hbar – redukuota Planko konstanta.

Antrasis išraiškos narys yra elektrono potencinė energija protono elektriniame lauke.

Įsistačius šią išraišką į Šredingerio lygtį gautume diferencialinę lygtį, aprašančią vandenilio atomą. Ją dar pasiseka išspręsti analiziškai, nors sprendiniai yra gana sudėtingi – Gauso-Ermito, Ležandro, bei Legero polinomai. Iš šių sprendinių išplaukia energijos lygmenų kvantavimas, elektrono orbitalių formos ir kita informacija.

## Taip pat skaitykite

* Operatoriai kvantinėje mechanikoje
* Šredingerio lygtis
* Vandeniliškasis atomas
The Cranberries

**The Cranberries** – airių roko grupė, išpopuliarėjusi 1993 m. Savo kūryboje grupė plačiai maišė įvairias roko pakraipas, tačiau daugiausia sėkmės sulaukė pop roko dainos, kurioms folk atspalvį suteikdavo vokalistės Dolores O’Riordan balsas. 1993–1994 m. The Cranberries pasiekė ispūdingo populiarumo su dviem pirmaisiais multiplatininiais albumais ir superhitu „Zombie“ (1994). Tačiau vėliau susidomėjimas grupe krito ir The Cranberries nutraukė veiklą 2001 m.

2009 m. grupė atsikūrė, surengė koncertinį turą ir įrašė naujų dainų albumą, pasirodžiusį 2012 m.

2012 m. grupė surengė dar vieną turą naujam albumui reklamuoti. Pabaigus šį koncertinį turą grupė ir vėl nutraukė veiklą.

2017 m. grupė išleido naują albumą ir pradėjo dar vieną turą, kurį teko nutraukti dėl vokalistės Dolores O’Riordan sveikatos problemų. 2018 m. buvo planuojamas dar vienas albumas.

2018 m. sausio 15 d. mirė grupės vokalistė Dolores O’Riordan. Tolesnė grupės veikla nežinoma.

## Nariai
* Dolores O'Riordan – vokalas, gitara, klavišiniai;
* Noel Hogan – elektrinė ir akustinė gitaros;
* Mike Hogan – bosinė gitara;
* Fergal Lawler – mušamieji.

## Diskografija
;Studijiniai albumai
* 1993: Everybody Else Is Doing It, So Why Can’t We?
* 1994: No Need to Argue
* 1996: To the Faithful Departed
* 1999: Bury the Hatchet
* 2001: Wake Up and Smell the Coffee
* 2012: Roses
* 2017: Something Else
* 2019: In the End

## Nuorodos
* Oficiali svetainė 
*
Elektroninio balso fenomenas

**Elektroninio balso fenomenas** (**EVP**, nuo ) – neaiškios kilmės anomalūs balsai, tariamai girdimi per radiją, telefoną, kitus elektroninius garso prietaisus, baltajame triukšme ar garso įrašuose. Dažnai teigiama, kad šie balsai yra paranormalios kilmės, pavyzdžiui, vaiduoklių ar, rečiau, ateivių. Šios teorijos palaikytojai teigia, kad prietaisai gali įrašyti balsus, kurie yra negirdimi žmogaus ausiai. Tačiau moksliniu požiūriu nėra aišku, kaip tada tuos pačius balsus žmogaus ausis jau girdi, kai leidžiamas įrašas.

Skeptikai EVP aiškina pareidolija, skirtingų radijo signalų susimaišymu, įvairiais mėgėjiškais radijo komunikacijų tinklais (pvz., JAV – *Citizens' band radio*).

## Šaltiniai

## Nuorodos
* Skeptic's Dictionary: EVP
* Amerikos AVP asociacija
Niu Berlinas

**Niu Berlinas** () – miestelis JAV Viskonsino valstijos pietryčiuose. Miestelis įkurtas 1840 m. sausio 13 d.

## Šaltiniai

## Nuorodos
* Miesto svetainė: ''City of New Berlin''
Glendeilis (Viskonsinas)

**Glendeilis** () – miestelis JAV Viskonsino valstijos pietryčiuose.

Mietselyje gyvena įvairių tautų ir rasių atstovai, iš jų: baltieji sudaro: 86,76 proc. visų gyventojų, afro – amerikiečiai – 8,13 proc., Amerikos indėnų palikuonys 0,23 proc., azijiečiai – 2,96 proc.

## Nuorodos
* Oficialus miestelio tinkalpis:'' City of Glendale''
Alejandro Jodorowsky

**Alechandras Chodorovskis** (*Alejandro Jodorowsky*, g. 1929 m. vasario 17 d.) – Čilės aktorius, režisierius, prodiuseris, kompozitorius, mimas, humoristinių knygų autorius ir psichoterapeutas. Geriausiai žinomas kaip keleto ezoterinio, siurrealaus ir šokiruojančio pobūdžio filmų kūrėjas ir humoristinių knygų autorius.

Jis taip pat yra naujojo amžiaus spiritualistas, vienas iš pasaulyje gerai žinomų Taro kortų žinovų. Jodorowsky kūrė psichoterapijos metodą, vadinamą „psichomagija“, kuris turėtų padėti gydyti vaikystėje patirtų psichologinių traumų padarinius. Pastaroji terapija pagrįsta tikėjimu, jog tam tikrų kūno judesių seka gali tiesiogiai įtakoti pasąmonę, atpalaiduodama ją nuo eilės traumų, kartais perduodamų iš kartos į kartą. Terapeutas nurodo judesių seką išstudijavęs paciento asmenybę ir jo giminės medį.

## Meninė karjera
1962 m. kartu su Rolandu Toporu ir Ferdinandu Arabaliu įkūrė „Panikos judėjimą“ (*Panic Movement*). Taip pat dirbo su menininkais Marseliu Marso, Morisu Ševaljė, H. R. Gaigeriu, Danu O’Banonu, Žanu Žiru (Moebius). Džonas Lenonas buvo didelis Chodorovskio darbų gerbėjas, padėjęs pristatyti jo filmus įvairiose JAV peržiūrose.

2005 m. gruodžio 3 d., Gurtino pilyje, Kilšilane nereliginėje santuokos ceremonijoje sutuokė savo bičiulį Merliną Mansoną ir Ditą fon Tizę. Manson pripažino, jog jo paties sceninė išvaizda gimė dėl Chodorovskio įtakos.

## Režisieriaus karjera
Rusijos žydų išeivių sūnus.

Pradėjęs karjerą Meksikoje, vėliau čia pastatė dauguma savo filmų, taip pat ir Fando y Lis (1968). Pastarasis filmas, debiutavęs Akapulko mieste, išgarsėjo dėl kilusių riaušių.

„El Topo“ (1970 m.), mistinis vesternas, antrasis jo filmas, šiais laikais priskiriamas kultinio filmo klasikai. Džonas Lenonas ir Joko Ono pasirūpino filmo išleidimu ir platinimu JAV.

Chodorovskio trečiąjį filmą „Šventasis kalnas“ (1973 m.) visiškai finansavo Džonas Lenonas ir Joko Ono. Filmo biudžetui buvo skirta 1,5 mln. JAV dolerių (jis tapo brangiausiu Meksikoje išleistu filmu).

1975 m. Chodorovskis pradėjo darbą su Franko Herberto adaptacija „Kopa“, tačiau užbaigimui pritrūko pinigų.

2000 m. Chodorovskis laimėjo Čikagos „andergraundo“ filmų festivalio Džeko Smito apdovanojimą už karjeros nuopelnus.

## Filmografija
* „Nukirstos galvos“ (*Les Têtes interverties*, 1957 m.)
* „Fando ir Lisė“ (*Fando y Lis*, 1967 m.)
* *[[El Topo]]* (1970 m.)
* „Šventasis kalnas“ (*La montaña sagrada*, 1973 m.)
* „Iltis“ (*Tusk*, 1980 m.)
* „Šventasis kraujas“ (*Santa Sangre*, 1989 m.)
* „Vaivorykštės vagis“ (*The Rainbow Thief*, 1990 m.)
* „Tikrovės šokis“ (*La danza de la realidad*, 2013 m.)
* „Begalinė poezija“ (*Poesía Sin Fin*, 2016 m.)

## Nuorodos
* The Symbol Grows: Alejandro Jodorowsky 
* Jodorowsky le scénariste (in French, contains list of comic works)
* Official website at ClubCultura.com (in Spanish) 
* Jodo Universe: Inside the Esoteric Mind of Alejandro Jodorowsky  (from Res Magazine)
* SuicideGirls interview with Jodorowsky by Daniel Robert Epstein
Graftonas

**Graftonas** () – miestelis JAV Viskonsino valstijos pietryčiuose.

Graftone 1918–1935 m. veikė *Paramount Records* kino kompanijos studija ir miestelyje buvo kuriami filmai.

## Nuorodos
* Oficiali Graftono svetainė
Inžinerija

**Inžinerija** – disciplina ir profesija, praktiškai pritaikanti fizikos, chemijos, matematikos, medžiagos mokslo, matematinio modeliavimo (o *[[bioinžinerija]]* biologijos), ekonomikos bei praktinės veiklos žinias įvairiose technikos sferose – statinių ir tiesinių (kelių, laivybos ir drėkinimo kanalų, ryšio linijų ir pan.), įrengimų, mašinų ir kitokių įtaisų, technologinių sistemų ir procesų projektavime, kūrime, derinime, remontavime ir panašiai.

Pastaruoju metu inžinieriai naudoja itin daug kompiuterinės technikos programų, ypač kompiuterinio modeliavimo, kompiuterinio projektavimo ir kitų informacinių technologijų, kurios ženkliai padidina inžinerinės veiklos efektyvumą.

## Nuorodos
* Gamtos mokslų ir inžinerijos enciklopedija 
* Šaltinis, padedantis jauniems žmonėms suprasti, kaip dirba inžineriai 
* Inžinerinės nelaimės ir mokymąsis iš jų
Grindeilas

**Grindeilas** () – miestelis JAV Viskonsino valstijos pietryčiuose.

Miestelis įkurtas 1936 m., JAV prezidento Franklino Ruzvelto įsakymu. Miestelyje buvo siekiama suvienyti miestietiško ir kaimietiško gyvenimo būdų teikiamus privalumus ir taip pagerinti gyventojų padėtį Didžiosios depresijos metais. Miestelyje valstybė kūrė darbo vietas, tikėdamasi, kad tai suteiks ilgalaikę ekonominę naudą čia gyvenantiems piliečiams.

## Nuorodos
* Miestelio svetainė
Savivaldybių žinios

**Savivaldybių žinios** – Lietuvos savivaldybių asociacijos žurnalas, leidžiamas nuo 1996 m. lapkričio 21 d. Vilniuje.

## Istorija
Susikūrus Lietuvos savivaldybių asociacijai 1996 m. iškilo būtinybė turėti asociacijos biuletenį. Nutarta, kad leidinys bus finansuojamas iš asociacijos nario mokesčio ir prenumeratos. Redaktore paskirta žurnalistė Ona Šulcaitė-Balčiūnienė (dirbo iki 2002 m. liepos mėn.).

### Leidėjas
Nuo 1996 m. Lietuvos savivaldybių asociacija, nuo 1999 m. liepos mėn. viešoji įstaiga „Savivaldybių žinios“, direktorė Lina Belevičienė. Adresas: Kaštonų g. 4, Vilnius. Leidybą kontroliuoja redakcinė kolegija.

### Duomenys
1996–1999 m. leistas 8 puslapių laikraščio formatu, nuo 2000 m. – 20 psl., nuo 2006 m. – 16 psl. žurnalo formatu. Tiražas apie 2000 egz. Platinamas per prenumeratą – ISSN 1392-2467.

## Šaltiniai

## Nuorodos
* Oficiali svetainė 

## Galerija

Vaizdas:Savivaldybiųžinios1997 08 14.jpg|1997 m. rugpjūtis
Vaizdas:Savžinios2001 08 06.jpg|2001 m. rugsėjis
Vaizdas:Savžinios2006 21.jpg|2006 m. birželis
Vaizdas:Savivaldybių_žinios_2009.jpg|2009 m.
PMA

**PMA** (**4-MA**, **para-metoksiamfetaminas**) – tai amfetamino darinys, stimuliantas ir haliucinogenas. Šios medžiagos atsiradimo kilmė neaiški, kaip kur abejotinai skelbiama, kad tai slaptų narkotikų laboratorijų kūrinys. Jo poveikis kiek primena MDMA ir šis junginys paprasčiau gaminamas, pirmtakai lengviau prieinami, todėl i „Ekstazy“ tabletes, Lietuvoje žinomas kaip „ratai“, dažnai dedama šio junginio. Į ji labai panašus junginiai PMMA ir 4-MTA.

## Poveikis

### Laukiami
* Stimuliacija
* Nedidelės, retos vizijos

### Neutralūs
* pakitęs sąmoningumas
* išsiplėtę vyzdžiai

### Nepageidaujami
* Raumenų spazmai
* Hipertermija
* Aukštas kraujospūdis
* Tankus pulsas

Tokie neigiami efektai gali smarkiai išsekinti širdį, sukelti mirtį. Manoma, kad to galima išvengti parenkant pakankamai mažas dozes.

## Dozė
60 mg jau gali būti gyvybei pavojinga dozė.
Klinikinių tyrimų su šia medžiaga nėra atlikta, tikslus dozavimas nežinomas.

## Priklausomybė
Nėra ištirta. Tikėtina, kad fizinės priklausomybės nesukelia, kaip ir kiti amfetamino dariniai.
Pirmtakas

**Pirmtakas** (kartais vartojama **prekursorius**) organinėje chemijoje – medžiaga, cheminis junginys, kuriam reaguojant gaunamas kitas cheminis junginys (plg.: narkotinių medžiagų pirmtakas, sprogstamųjų medžiagų pirmtakas). Pavyzdžiui, vienas iš metamfetamino pirmtakų yra 1-(2-propenil)benzenas, nes 1-(2-propenil)benzeną veikiant metilaminu gaunamas metamfetaminas.
Dargaičiai

**Dargaičiais** vadinami kaimai:

* Joniškio rajone;
* Plungės rajone;
* Šiaulių rajone;
* Tauragės rajone.
Daunoriai (reikšmės)

**Daunoriais** vadinami kaimai:

* Akmenės rajone;
* Biržų rajone;
* Pakruojo rajone;
* Utenos rajone;
* Baltarusijos Gardino srities Vijos rajone.
Hormė

**Hormė** graikų mitologijoje – pastangos, aktyvios veiklos personifikacija. Jai priešinga tingumo personifikacija Argija. Karo kontekste Hermė buvo energingas žygiavimas pirmyn arba priešo puolimas. Daugiausia garbinta Atėnuose, kur yra jos altorius. Tikėtina, kad Dzeuso duktė, dėl altoriaus vietos.

## Išnašos
Aukštaglynis

:: *Apie kaimą Ignalinos rajone žr. [[Aukštaglynis (Ignalina)]]*.

**Aukštaglynis** – viensėdis Utenos rajono savivaldybės pietryčiuose, 13 km į rytus nuo Tauragnų, šiauriniame Utenykščio ežero krante, apsuptas miškų (Minčios, Daunorių, Aukštaglynio). Netoliese Ažvintė įteka į Uteno ežerą.

## Gyventojai

## Šaltiniai
Aganipė

**Aganipė** graikų mitologijoje – najadė, šaltinio prie Helikono kalno nimfa. Ji buvo upės dievo Terneso duktė.

Agnipė tapatinama su Eufeme, mūzų slauge. Minima, kad Eufemė buvo dievo Pano mylimoji ir jie susilaukę sūnaus Kroto, artimo mūzų palydovo. 

**Aganipe** taip pat vadintas šaltinis Bojotijoje, iš kurio atsigėrusį aplankydavo poetinis įkvėpimas. Šaltinis ištryško Pegasui sudavus kanopa į žemę.

## Išnašos
Čigonai (reikšmės)

Žodis **čigonai** reiškia:
* čigonai – tauta;
* Čigonai – kaimas Šiaulių rajono savivaldybėje.
Tomahaukas

**Tomahaukas** () – svaidomasis ir kertamasis vienrankis kirvukas, kurį naudojo kai kurios Š. Amerikos indėnų gentys. Žodis tomahaukas kilęs iš kažkurios indėnų algonkinų kalbos. Iki XVIII a. galo šie indėnai tomahaukais vadino tiesiog kirvius. Po to tomahaukais ėmė vadinti tik tam tikrus kirvius su specifiniais požymiais. Tomahaukai nuo kitų kirvių skiriasi tuo, kad paprastai turi ne paprastą, o plaktukišką pentį, arba vietoj penties yra kabliškas kyšulys ir pan.

Tomahauko koto ilgis būdavo apie 50-60 cm, galvos masė – apie 250-400 g.

Senieji tomahaukai buvo kirvukai su šlifuoto akmens galva ir mediniu kotu ar net medinės buožės akmenine galva. XVI-XVIII a. pasirodė metaliniai tomahaukai, kuriuos atveždavo europiečiai arba gamino tiesiog Š. Amerikoje. Pirmieji tomahaukų variantai buvo perdaryti abordažiniai anglų laivyno kirviai, savo kilme galbūt vedantys prie skandinaviškų ir vikingų kirvių. Prancūzų kolonizuotose teritorijose buvo paplitę tomahaukai, savo forma primenantys ankstyvaisiais viduramžiais naudotas *[[franciska]]s*.

Indėnų karių apeigose tomahaukai buvo simbolinis ginklas. Raudonai dažytas tomahaukas buvo karo paskelbimo simbolis. Pasakymas *užkasti tomahauką* reiškė 'sudaryti taiką'. Labai populiarūs buvo *pypkiniai tomahaukai*. Jų kotai būdavo pragręžti ar pradeginti įkaitintu plieniniu virbu, o pentis būdavo su įduba tabakui, įduba susijungdavo su kanalu kote. Pypkinis tomahaukas buvo ne tik tradicinis ginklas, bet ir nemažiau tradicinė pypkė. Jie buvo populiarūs ne tik indėnų, bet ir medkirčių bei kareivių tarpe.

Apie 1750 m. irokėzų ir kai kuriose kitose gentyse išpopuliarėjo *pikiniai tomahaukai*, kurie vietoj penties turėjo pikos antgalio tipo nusmailėjimą.

Neretai tomahaukus puošė graviruotėmis – geometriniai ornamentais, savininkų vardais. Labai dažnai tomahaukai buvo fabrikinės gamybos, gaminti specialiai indėnams ir atgabenti į indėnų žemes.

Dabar tomahaukai yra populiarūs JAV kaip sporto priemonė, juos naudoja istorinio rekonstravimo mėgėjų grupės. Kovos menų entuziastai bando atkurti kirstynių tomahaukais techniką.


Tomakawk.jpg|Pypkinis tomahaukas (XIX a. pradžia)
Inlaid Tomahawk Pipe Bowl, early 19th century, 50.67.103.jpg|Sijų pypkinio tomahauko galva (XIX a. pradžia)
Tomahawk, late 19th-early 20th century, 26.802.jpg|Oglalų tomahaukas (XIX a. pab. ar XX a. pr.)
Jonas Vanagaitis

**Jonas Vanagaitis** (1869 m. rugsėjo 23 d. Pabūdupiai, Ragainės apskritis – 1946 m. rugsėjo 9 d. Kaselio–Matenbergo perkeltųjų asmenų stovykla, Vokietija. 2009 m. rugsėjo 19 d. jo ir žmonos Marijos Brožaitytės-Vanagaitienės palaikai perlaidoti Bitėnų kapinėse.) – Mažosios Lietuvos politinis ir visuomenės veikėjas, laikraštininkas, lietuvybės skleidėjas.

## Biografija
Įgijęs pradinį išsilavinimą tarnavo Prūsijos kariuomenėje. Padėjo Mortai Zauniūtei rengti lietuviškų knygų katalogą 1900 m. Paryžiaus parodai. Nuo 1903 m. „Birutės“ draugijos narys. 1903–1914 m. vadovavo „Birutės“ draugijai. 1904 m. Vincui Kapsukui padėjo leisti laikraštį „Draugas“, oficialusis šio laikraščio redaktorius Bitėnuose. 1904–1905 m. iš tėviškės persikėlęs į Tilžę, revoliucinio sąjūdžio Lietuvoje metu padėjo gabenti per sieną atsiunčiamus iš Vakarų Europos lietuviškus atsišaukimus bei iš Šveicarijos, Belgijos ginklų fabrikų gaunamus revolverius ir šautuvus. 1905 m. įsteigtame knygyne slapstė ir politinius pabėgėlius iš Lietuvos bei Prūsijos. 1905 m. dalyvavo Didžiajame Vilniaus Seime kaip Prūsų Lietuvos atstovas. Jo siūlymu šis visų kraštų lietuvių suvažiavimas pavadintas seimu.

Po 1905-1907 m. revoliucijos dėl nepastovaus politinio nusistatymo bei vokiečių valdžios represijų nuo politikos nutolo ir daugiausiai jėgų atidavė kultūrinei „Birutės“ draugijai. 1910–1912 m. leido laikraštį „Allgemeine Litauische Rundschau“, 1913–1914 m. redagavo satyrinį laikraštį „Sūkurys“. 1909–1913 m. ir 1920 m. redagavo laikraštį „Birutė“, pasirūpino, kad „Birutės“ draugijos biblioteka ir senienų muziejus būtų perduotas Lietuvių mokslo draugijai Vilniuje. 1912–1913 m. turėjo išeivių biurą, padėdavo jiems išvykti iš Lietuvos arba patekti į Lietuvą be paso. Vienas iš „Santaros“ steigėjų.

Nuo 1918 m. lapkričio 16 d. Prūsų Lietuvos tautinės tarybos, apeliavusios į lietuvišką mažlietuvių kilmę ir šios kilmės pagrindu siekusios sujungti lietuvių gyvenamas žemes, narys. 1918 m. lapkričio 30 d. pasirašė Tilžės Aktą, vėliau, 1936 m. „Ryto“ spaustuvėje Klaipėdoje išleido meniškai paruoštą spalvotą didelio formato šio Akto variantą. 1922 m. gruodžio 18 d. įsteigto Mažosios Lietuvos gelbėjimo komiteto narys, jo pirmasis sekretorius. 1923 m. Namų savininkų sąjungos pirmininkas, jo partija dalyvaudavo rinkimuose į Klaipėdos miesto seimelį, bet 1924 m. išsikovojo vieną atstovą į Klaipėdos miesto tarybą. Viktoro Gailiaus pasiūlymo susijungti su jo vadovaujama „Visuomenės sąjunga“ nepriėmė. 1923–1940 m. Šaulių sąjungos Klaipėdos komiteto sekretorius. 1938 m. Klaipėdos sukilimo dalyvių prisiminimų almanacho „Kovos keliais“ iniciatorius. Bendradarbiavo periodiniuose leidiniuose „Lietuvos ūkininkas“, „Trimitas“ ir kt. 

## Bibliografija
* *Karė. Ar ji žmonijai reikalinga*, 1907 m.
* *Bangos. Pamestos „Byrutės“ naudai*, 1908 m.
* *Barbarismas apsireiškias užgynime Rusų lietuviams spaudos per grafą Murawjową*, 1910 m.

## Šaltiniai

* Vytautas Kaltenis. „Mes – lietuviai, čionai, Prūsų Lietuvoje, gyvenantys…“. Diena, 1994, rugs. 23.
Franciska

**Franciska** (, ) – svaidomasis kirvis, pagal archeologinių kasinėjimų duomenis naudotas frankų Merovingų ir Karolingų laikais (V-VIII a.). Pavadinimas pirmą kartą minimas maždaug 570-636 m. e. m.

Franciskų galvos viršutinė dalis turėjo tipišką S formos kontūrą, apatinis galvos kraštas būdavo įgaubtas. Įtvirtinimo vietoje franciskos galva su kotu sudarydavo 90-115° kampą. Skylė kotui galvoje būdavo apvali arba lašo formos, kaip ir vikingų kirvių ar tomahaukų. Franciskų galvos būdavo 11-23 cm ilgio ir sverdavo nuo 200 iki 1300 g.

Franciskas svaidydavo maždaug 10-12 m nuotoliu. Pagal galvos formą galima spėti, kad franciską sviesdavo taip, kad ji lėktų nesivartydama ir smigtų viršutiniu kampu. Kadangi franciska yra gana sunki, smūgis būdavo stiprus.
 
Šiais laikais franciskos naudojamos kaip svaidomas sportinis ginklas, jas naudoja istorinio rekonstravimo mėgėjų grupės.
Viktoras Gailius

**Viktoras Gailius** (1893 m. rugpjūčio 27 d. Berštininkai, dab. Pagėgių savivaldybė – 1956 m. liepos 7 d. Pfulingenas, Badenas-Viurtembergas) – teisininkas, diplomatas, Mažosios Lietuvos ir Lietuvos Respublikos valstybės bei visuomenės veikėjas.

## Biografija
Gimė lietuvninko ūkininko Martyno Gailiaus ir Gretos Faltinaitės šeimoje, broliai Albinas (vėliau Lietuvos kariuomenės karininkas) ir Valentinas (vėliau Verdainės kunigas) taip pat dirbo lietuvybės puoselėjimo darbą. Mokėsi Plaškių pradžios liaudies mokykloje, 1914 m. baigė Tilžės gimnaziją. Studijavo teisę Karaliaučiaus, Heidelbergo universitetuose, 1918 m. baigė Berlyno universitetą.

Viktoro tėvas, tautiškai atjaučiąs ir susipratęs Prūsų lietuvis, stengėsi ir savo vaikams įkvėpti tokią pat dvasią. Viktoras, rinkimų į Prūsų seimą metu, iš tėvo gavęs medžiagos ir arklį, jodinėdavo po Tilžės apskritį rinkdamas balsus ir parašus už lietuvių atstovą. Anksti prisidėjo prie Mažosios Lietuvos jaunųjų draugijų (Rūkų „Ąžuolas“, Katyčių „Vainikas“, Tilžės „Klubas“ ir „Tižės giedotojų draugija“) veiklos. Gimnazistu būdamas pasidarbavo ir „Prūsų Lietuvos savaitraščio“ redakcijoje. Slaptos gimnazistų draugijos „Kardas“, kurios tikslas buvo atlietuvinti sugermanizuotus Prūsų lietuvius gimnazistus, steigėjas.

Pirmojo pasaulinio karo dalyvis. 1915 m. sunkiai sužeistas ir iš karinės tarnybos Vokietijos imperijos kariuomenėje paleistas.

1918–1924 m. Mažosios Lietuvos tautinės tarybos, jos vykdomojo komiteto narys. 1918 m. lapkričio 30 d. Tilžės Akto signataras.

Nuo 1918 m. gruodžio mėn. dirbo Lietuvos Respublikos pasiuntinybėje Berlyne. 1920 m. gegužės 19 d. – 1922 gegužės 31 d. Lietuvos pasiuntinys Vokietijoje, 1922 m. liepos mėn. – 1923 m. vasario mėn. Lietuvos atstovas Estijoje. 1923 m. vasario 15 d. – 1925 vasario 4 d. Klaipėdos krašto direktorijos pirmininkas. 1923 m. išleido įsaką dėl lietuvių ir vokiečių kalbų lygiateisiškumo, lietuvių kalbos vartojimo mokyklose ir įstaigose. Jo vadovaujama Klaipėdos krašto Direktorija padarė reikšmingų administracinių, ūkinių, kultūrinių reformų. Nuo 1923 m. kovo mėn. Lietuvos delegacijos Ambasadorių konferencijoje narys.

Jo ir kitų rūpesčiu 1923 m. spalio mėn. Klaipėdos krašto Evangelikų liuteronų bažnyčia atskirta nuo Karaliaučiaus konsistorijos ir įkurta Klaipėdos krašto konsistorija. Nuo 1923 m. priklausė draugijai „Aukuras“. Vienas Klaipėdos krašto politinės organizacijos „Visuomenės sąjunga“ vadovų.

1927–1928 m. Ryto akcinės bendrovės tarybos pirmininkas, direktorius. 1936–1938 m. redagavo lietuviškos krypties leidinį vokiečių kalba „Baltischer Beobachter“. 1938 m. gruodžio 12 d. – 1939 m. kovo 23 d. paskutinysis Klaipėdos krašto gubernatorius.

## Bibliografija
* Vokiškai lietuviškas žodynas. (Su M. Šlaža, 1932, 2 dalis 1948 m.).

## Įvertinimas
* 1928 m. Gedimino 3 laipsnio ordinas

|-

## Šaltiniai
Erdmonas Simonaitis

**Erdmonas Simonaitis** (1888 m. Spiečiai, Tilžės apskritis – 1969 m. Veinheimas, Vokietija, 1991 m. perlaidotas Lėbartų kapinėse šalia Klaipėdos) – Mažosios Lietuvos politinis ir visuomenės veikėjas.

## Biografija

Mokėsi Šilutės gimnazijoje, tačiau baigė Tilžės gimnaziją. Dirbo vyresniuoju sekretoriumi Tilžės ir Pilkalnio teismuose. 1909 m. Tilžėje įsitraukė į lietuvišką veiklą. 1912 m., kartu su kitais vietos lietuviais, Tilžėje įkūrė lietuvių klubą ir jam dvejus metus vadovavo. Jo veikloje dalyvavo ir Vydūnas. 1913 m. sudarė pirmąjį spausdintą Mažosios Lietuvos bibliotekos lietuviškų knygų katalogą. Pirmojo Pasaulinio karo metu mobilizuotas į Vokietijos kariuomenę. Po tarnybos kariuomenėje nuo 1918 m. rugpjūčio mėn. dirbo vokiečių spaudos skyriaus nariu Vilniuje, kur susipažino ir suartėjo su Lietuvos Tarybos nariais ir kitais lietuvių politiniais veikėjais. Nuo to laiko rėmė mažlietuvių ir didlietuvių politinio suartėjimo idėją. 1918 m. lapkričio viduryje trumpam grįžo į Tilžę, kur dalyvavo steigiant Prūsų lietuvių tautos tarybą, o šiai tarybai priėmus Tilžės aktą, grįžo į Vilnių, akto taip ir nepasirašęs.

1919 m. Klaipėdos kraštą atskyrus nuo Vokietijos, su lietuvininkų delegacija vyko į Paryžių, kur Tautų sąjungos komisijai nuodugniai apibūdino krašto ekonominę padėtį siekdamas įrodyti, jog tik susijungęs su Lietuva, kraštas galės klestėti. 1923 m. buvo nominalus Klaipėdos sukilimo politinis vadovas ir sausio – vasario mėn. vadinamosios „sukiliminės“ direktorijos pirmininkas. Šiose pareigose kreipėsi į Prancūzijos, Italijos ir Anglijos vyriausybes, reikalaudamas iš Klaipėdos krašto išvesti Prancūzijos kariuomenę.

1924–1926 m. buvo Šilutės apskrities viršininkas, vėliau aktyviai dalyvavo Klaipėdos krašto politiniame gyvenime. Nuo 1926 m. iki 1934 m. Klaipėdos apskrities viršininkas. Per Neumanno-Zaso bylą gubernatoriaus Jono Navako 1934 m. paskirtas Klaipėdos miesto vyriausiuoju burmistru, tačiau Klaipėdos miesto taryba tokio paskyrimo nepriėmė ir Simonaičiui algos nemokėjo. Buvo šiose pareigose iki 1936 m. 1939 m. kovo mėnesį naciamas okupavus Klaipėdos kraštą, pasitraukė į Kauną. 

Prasidėjus Antrajam pasauliniam karui, nacių suimtas, nuo 1942 m. lakpričio iki 1945 m. balandžio 29 d. kalintas Mauthauzeno ir Dachau koncentracijos stovyklose. Išlaisvintas JAV kariuomenės. 1946 m. atnaujinus Mažosios Lietuvos tarybos veiklą, atstovavo Vokietijos lietuvių bendruomenei Pasaulio lietuvių bendruomenės seime, buvo Vyriausiojo Lietuvos išlaisvinimo komiteto narys.

## Įvertinimas
* Gedimino ordinas;
* Vytauto Didžiojo ordinas;
* Šaulių žvaigždė.

## Šaltiniai

## Nuorodos
* Sukilėlių vado dukra neišsižadėjo Klaipėdos.
Jambė

**Jambė** graikų mitologijoje – poezijos, įžeidžiančio humoro deivė, Echo ir Pano duktė. Tikima, kad ji privertusi Demetrą nusišypsoti, kai ši liūdėjo dėl dukters Persefonės netekties. Jambė apsinuogino, parodydama genitalijas. Šis akibrokštas apmalšino Demetros pyktį ir į Žemę grįžo derlingumas. Vėliau ji tapo pirmąja Demetros dvasininke.
Eiveniai

**Eiveniai** – kaimas Zarasų rajono savivaldybės pietvakariuose, trys kilometrai į vakarus nuo Dusetų seniūnijos, prie vieškelio Dusetos–Vasaknos. Yra nelaidojamos kapinaitės.

## Gyventojai

1923 m. buvo 22 ūkiai.

### Žymūs žmonės
* Adolfas Markelis (1921–1988) – rašytojas, pedagogas, visuomenės veikėjas. Mirė Čikagoje.
* Antanas Markelis (1883–1925) Dusetų valsčiaus valdybos narys, laisvamanis, Buvo palaidotas savo sodybos lauke.
* Juozas Markelis (1883–1941) – mokytojas, mokyklų inspektorius, vaistininkas.
* Leonas Markelis (1912–1981) – Lietuvos nusipelnęs gydytojas, Čekiškės ligoninės vedėjas, socialistinio darbo didvyris (1969).
* Petras Barzda (1905–1963) – Viešosios policijos nuovadų viršininkas, žurnalo „Policija“ bendradarbis, apdovanotas LDK Gedimino V laipsnio ordinu. Žuvo Sibiro tremtyje.
* Jonas Liesis (1881–1946) – pavyzdinis ūkininkas, kooperatininkas, Dusetų pieninės steigėjas. LDK Gedimino V laipsnio ordininkas (1938). Mirė Vorkutos kalėjime.
* Antanas Pakerys (gim. 1940 05 14) – profesorius, filologijos mokslų daktaras.

## Šaltiniai
Chimera (reikšmės)

**Chimera** gali reikšti:
* Chimera – fantastinė būtybė iš graikų mitologijos;
* chimeros – vaidmenų žaidimuose tai klasė fantastinių būtybių, kurių kūnai sudaryti iš skirtingų rūšių gyvūnų kūnų dalių;
* chimeržuvės, chimeros – kremzlinių žuvų būrys;
* chimera – organizmas, turintis audinių ar ląstelių su skirtingu genotipu.
Brogiškės

**Brogiškės** – kaimas Zarasų rajono savivaldybės pietvakariuose, šalia kelio Dusetos–Vyžuonos. Į šiaurę nuo kaimo telkšo Žiegas.

## Gyventojai

## Šaltiniai
Bardišius

**Bardišius** (, , ) – kovos kirvis su labai plačia, ištęsto pusmėnulio formos galva (ašmenų ilgis 60 cm ir daugiau) ant ilgo (iki 150 cm) koto. Galva užmauta ant koto kaip ir kitų kirvių (ir pro 3-7 specialias skyles prikalta vinimis), tuo tarpu galvos apatinis kampas labai ištęstas ir paprastai keletu vinių prikaltas ir dirželiu ar virve prisuktas prie koto. Viršutinis kampas ištįsęs viršun ir sudaro smaigalį. Koto apatinis galas paprastai turi geležinį antgalį, kuriuo bardišius gali būti įsmeigtas į žemę (kad tarnautų atrama šaudant arba kad būtų lengviau laikyti stovint rikiuotėje).


Image:Glaive.png|Bardišių galvos
Image:Bardiche.jpg|Bardišiai muziejuje (viduryje mažesnis – kovos spragilas)

Abiejų tautų respublikoje bardišius įvedė Steponas Batoras, apginkluodamas jais haidukus.
Rusijoje XVII a. bardišiais buvo apginkluoti šauliai (*стрельцы*) ir miestų sargyba, bei „Naujųjų pulkų“muškietininkai. Šauliams bardišiai buvo kirstynių ginklu, o šaudydami juos naudojo kaip atramą muškietoms.

XVI a. pradžioje bardišiaus viršutinį kampą nukaldavo kaip viengubą smailę (kaip pusmėnulio galas), tad bardišių naudodavo ir kaip duriamąjį ginklą. XVII a. viršutinį galą ėmė daryti su dviem kampais. Galvos šonai neretai būdavo puošti. Rūmų sargybos bardišiai būdavo itin puošnūs: galvų šoninės plokštumos būdavo su raižytu ornamentu (schematiškais lapiniais ornamentais arba sudėtingais priešiniais).

Raitųjų šaulių ir dragūnų bardišiai buvo mažesni ir turėdavo du žiedus, kuriuos naudodavo bardišiui nešioti per petį.
Galva (reikšmės)

Žodis **galva** reiškia:

* galva – kūno dalis;
* galva – vyresnysis, viršininkas;
* galva – masyvi, drūtesnė įrankio ar ginklo darbinė dalis, pritvirtinta ant koto;
* galva – viršutinė skydo dalis heraldikoje;
* galva – žmonių ir gyvulių skaičiavimo vienetas;
* Galva – lietuviška pavardė (pvz., Gediminas Galva)

Susiję terminai:
* galvutė – žiedynų tipas (pvz., dobilų);
* galvutė – butelio ar tūbelės kakliuko viršutinė dalis, paprastai su sriegiais (kamšteliui užsukti) ar sustorėjimu (kamšteliui užspausti);
* galvutė – vinies, kniedės ar varžto pastorinta dalis, skirta kalimui (per ją smogiama plaktuku) ar sukimui (naudojant veržliaraktį ar atsuktuvą);
* Cukraus Galvos kalnas – kalnas Brazilijoje.
Būrai (reikšmės)

**Būrai** gali reikšti:

* Būrai (Afrikaneriai) – baltieji Pietų Afrikos Respublikos gyventojai;
* Būrai (valstiečiai) – Mažosios Lietuvos valstiečiai.
Svetlahorskas

**Svetlahòrskas**  (; arba ***Svetlogorskas***, ) – miestas pietryčių Baltarusijoje, prieplauka Biarezinos upės pakrantėje. Rajono centras. Per miestą eina Žlobino–Žytomyro geležinkelis. Celiuliozės, lengvoji, chemijos pramonė, šiluminė elektrinė. Yra dvi cerkvės ir katalikų bažnyčia.

## Istorija

LDK laikais vadinosi ***Šacilkos*** arba ***Šatilkos***. XIX a. tai buvo bajorkaimis ir dvaras Babruisko apskrities Paryčų valsčiuje. 1961 m. liepos 29 d. suteiktos miesto teisės ir naujas pavadinimas – ***Svetlahorskas***. Sovietmečiu buvo dirbtinio pluošto ir celiuliozės pramonės centras.

## Sportas
* FK Khimik – buvęs futbolo klubas.
* „Paperniko“ stadionas, kurio talpa 2,5 tūkst žiūrovų.

## Gyventojai

## Šaltiniai
Svetlogorskas

**Svetlogorskas** (rus.: *Светлогорск*):

* **[[Svetlogorskas (Kaliningradas)|Svetlogorskas]]** – miestas Rusijoje, Kaliningrado sr.;
* **[[Svetlogorskas (Krasnojarsko kraštas)|Svetlogorskas]]** – miestas Rusijoje, Krasnojarsko kr.;
* **[[Svetlahorskas]]** – miestas Baltarusijoje.
Būrai

: *Straipsnis apie Pietų Afrikos Respublikos baltųjų tautą – *'Afrikanai**''
**Būrai*' (iš  „valstietis“, vok. dial. *Būr*) – [[Mažoji Lietuva|Mažosios Lietuvos]] valstiečiai.

== Būrų epas ==
XVIII a. būrų gyvenimą [[Kristijonas Donelaitis]] aprašo [[Poema|poemoje]] [[Metai (Donelaitis)|„Metai“]].

Joje būrai iš Vyžlaukio [[Valsčius|valsčiaus]] reprezentuoja [[Lietuviai|lietuvių tautą]]. Yra 34 vyrai ir 15 moterų, jie gyvena sunkiomis [[baudžiava|baudžiavinių]] darbų ir santykių sąlygomis.

Skirstomi į „viežlybus“ (teigiamus) ir „nenaudėlius“ (neigiamus). *Viežlybiesiems* būrams priklauso Pričkus, Krizas, Lauras, Selmas; *nenaudėliams* – Dočys, Slunkius, Pelėda, Enskys, Plaučiūnas. *Viežlybųjų* būrų pavyzdžiu mokoma, kaip dirbti ir gyventi. *Nenaudėliai'' yra girtuokliai, triukšmadariai, tinginiai, todėl skurdžiai. Moterys veikia kaip kolektyvas, ryškesnių jų paveikslų K. Donelaitis nevaizduoja.

## Nuorodos

* K. Donelaičio „Metų“ analizė
Žlobinas

**Žlòbinas**  (, ) – miestas pietryčių Baltarusijoje, 93 km į šiaurės vakarus nuo Gomelio, dešiniajame Dniepro krante. Rajono centras. Per miestą eina Minsko–Gomelio plentas ir geležinkelis. Mašinų gamybos, plieno, lengvoji, maisto pramonė.

## Istorija

Žlobinas rašytiniuose šaltiniuose minimas nuo 1492 m. XIX a. tai buvo miestelis Rahačovo apskrityje. 1919 m. jis tapo Žlobino valsčiaus centru, 1925 m. įgijo miesto statusą. Sovietmečiu buvo išvystyta maisto, baldų, statybų, siuvimo pramonė.

## Žydai

Piečiau Žlobino už geležinkelio buvo žydų miestelis Karpilauka (, ), priklausęs Strešyno valsčiui. Čia 1897 m. surašyti 2174 gyventojai. XX a. Karpilauka prijungta prie Žlobino.

## Šaltiniai
Il Divo

**Il Divo** – tarptautinė operinės pop muzikos grupė. *Il Divo* sudaro: Carlos Marín † (ispanas), Urs Bühler (šveicaras), David Miller (amerikietis) ir Sébastien Izambard (prancūzas).

## Istorija
Idėja sudaryti grupę Simon Cowell kilo po Andrea Bocelli ir Sarah Brightman dueto pasirodymo. Baritono ir 3 tenorų grupė 2004 m. susirinko į *Il Divo* projektą. Jau pirmosios jų atliktos dainos susilaukė didelės sėkmės (perdainuota Toni Braxton daina „Unbreak My Heart (Regresa A Mi)“ ir Frank Sinatra „My Way (Mi Manera)“). Grupė atlieka dainas italų, anglų, ispanų, prancūzų ir lotynų kalbomis. Pirmasis albumas „Il Divo“ užėmė pirmąsias vietas daugelio pasaulio šalių reitinguose (JK, Argentinoje, Australijoje, Švedijoje, Meksikoje, Kanadoje, Nyderlanduose). 2005 m. išleistas albumas „Ancora“ taip pat užėmė aukščiausias vietas Europos ir Lotynų Amerikos šalių reitinguose. *Il Divo* dalyvavo 2006 m. pasaulio futbolo čempionato muzikinėje programoje. Taip pat pasiekė Gineso rekordą kaip sėkmingiausia tarptautinė grupė.

## Diskografija
# 2004 - Il Divo 
# 2005 - Ancora
# 2006 - Siempre
# 2008 - The Promise 
# 2011 - Wicked Game 
# 2013 - A Musical Affair
# 2015 - Amor & Pasión

## Singlai
* „Regresa A Mi“ [mp3](https://web.archive.org/web/20060501035457/http://www2.hawaii.edu/~bniimi/xanga/Il%20Divo%20-%2001%20-%20Unbreak%20My%20Heart%20(Regresa%20A%20Mi).mp3);
* „All By Myself (Solo Otra Vez)“;
* „Passerà“;
* „Isabel“;
* „Nella Fantasia“;
* „Rejoice“;
* „Pour Que Tu M'aimes Encore“;
* „I Believe In You (Je Crois En Toi)“;
* „Unchained Melody (Senza Catene)“;
* „Every Time I Look At You“;
* „Si Tú Me Amas“;
* „Feelings“;
* „Mama“;
* „Somewhere“;
* „Heroe“;
* „My Way (A Mi Manera)“.

## Nuorodos
* Oficiali svetainė.
Mozyrius

**Mozỹrius**  (, ) – miestas pietų Baltarusijoje, Gomelio srityje, Pripetės upės dešiniajame krante. Mozyriaus rajono centras. Yra pedagogikos institutas, kraštotyros muziejus, Dramos teatras. Yra Šv. Mykolo bernardinų bažnyčia, pastatyta 1760–1775 m., perstatyta XIX a., Šv. Arkangelo Mykolo (1743–1745 m.) vienuolynas ir bažnyčia, XVIII a. Cistersų vienuolynas.

## Istorija

Pirmą kartą paminėtas 1153 m., priklausė Kijevo, Černigovo ir Turovo kunigaikštystėms. 1174 m. Mozyrių užpuolė lietuviai, 1227 m. ir 1244 m. nusiaubė mongolai. XIV a. viduryje atiteko LDK. Nuo XV a. pabaigos priklausė M. Glinskiui, kuris 1508 m. pasidavė Maskvos didžiajai kunigaikštystei, pagal LDK ir Maskvos 1508 m. taiką grąžintas Lietuvai. Nuo 1565 m. Mozyriaus pavieto centras. 1577 m. gavo miesto teises. 1497 m. ir 1521 m. miestą sudegino Krymo totoriai, 1648 m. nusiaubė kazokai, 1654 m. užėmė Rusijos kariuomenė, 1667 m. grąžintas Lietuvos Didžiajai Kunigaikštystei.

Po Antrojo Abiejų Tautų Respublikos padalijimo 1793 m. atiteko Rusijos imperijai, 1795–1924 m. buvo Minsko gubernijos Mozyriaus apskrities centras. 1795 m. gavo miesto teises. 1919 m. atiteko Baltarusijos TSR. Per Lenkijos–sovietų karą prie Mozyriaus lenkai 1920 m. kovo mėn. sumušė bolševikus. 1938–1954 m. Mozyrius buvo Polesės srities centras. Smarkiai nukentėjo per Antrąjį pasaulinį karą. Vokiečių okupacijos metais buvo įkurtas žydų getas.

## Ekonomika

Yra oro uostas, upių uostas, geležinkelio stotis. Per miestą eina geležinkelis ir plentas Babruiskas–Žitomyras (Ukraina), naftotiekis Draugystė. Vyrauja naftos perdirbimo, metalo apdirbimo, įrengimų gamybos, medienos apdirbimo, chemijos (trąšų), elektrotechnikos, baldų, tekstilės (trikotažo), siuvimo, maisto (pieno, alaus) pramonė. Prie Mozyriaus nuo 1982 m. kasama akmens druska.

## Sportas
* FK Slavija-Mazyr (futbolo klubas);
* „Jaunystės“ („Junactva“) stadionas, kurio talpa daugiau nei 17 tūkst. žiūrovų.

## Šaltiniai
Rečyca

:: *Apie gyvenvietę Bresto srityje žr. [[Rečyca (Stolinas)]]*.

**Rèčyca**  (; arba ***Rečica***, ) – miestas pietryčių Baltarusijoje, 45 km į vakarus nuo Gomelio, prieplauka prie Dniepro upės; Rečicos rajono centras. Geležinkelio stotis. Statybinių medžiagų, medienos apdirbimo, lengvoji, maisto pramonė. Laivų remontas. Netoli miesto išgaunama nafta.

## Etimologija

Miesto pavadinimas – hidroniminės kilmės, siejamas su Dniepro intako – Rečicos upelio pavadinimu.

## Istorija

Manoma, kad gyvenvietė egzistavo jau XI a. II pusėje, o XII a. viduryje pateko į Turovo-Pinsko kunigaikštystės sudėtį. Pirmą kartą rašytiniuose šaltiniuose paminėta 1213 m. Valdant Gediminui XIV a. I pusėje pateko į Lietuvos didžiosios kunigaikštystės sudėtį ir buvo jos valdoma iki 1793 m. antrojo Abiejų Tautų Respublikos padalijimo.

XIV a. pabaigoje Vytautas Didysis Rečycoje pastatė medinę tvirtovę. 1511 m. spalio 11 d. Ldk Žygimatas Senasis suteikė Magdeburgo teises ir kitas privilegijas, kurias vėliau patvirtino kiti Lietuvos valdovai, 1561 m. Žygimatas Augustas, o 1596 m. – Zigmantas Vaza. 1634 m. Minsko vaivada Aleksandras Sluška Rečycoje fundavo domininkonų vienuolyną. Miestas smarkiai nukentėjo XVII a. vidurio karų su Maskva metu.

Miesto statusą įgijo 1796 m. Carmečiu buvo Rečycos apskrities centras Minsko gubernijoje.

Vokiečiai užėmė miestą 1941 m. rugpjūčio 23 d., o lapkričio mėn. tris tūkstančius žydų atsidūrė gete. Lapkričio 25 d. žydai buvo išžudyti. Pokario metais į miestą grįžo dalis žydų, kurių apie 1970 m. čia buvo apie tūkstantį, tačiau žlugus Sovietų Sąjungai dalis jų išvyko gyventi į Izraelį ir kitas vakarų valstybes.

## Sportas
* FK Sputnik Rečica (futbolo klubas)
* FK Vedrič-97 Rečica (buvęs futbolo klubas)
* Centrinis miesto stadionas, kurio talpa 3170 žiūrovų.

## Šaltiniai
Taurusiškė

**Taurusiškė**, **Taurutiškė**, **Taurusiškės** (lenk. *Tauroszyszki*) – kaimas Lenkijos šiaurės rytuose, Punsko valsčiuje, Seinų apskrityje, Palenkės vaivadijoje. Kaimo teritorijoje – Pirmo pasaulinio karo kapinės. Kaime yra Rutka Pachuckicho gyvenvietė.

## Istorija
XVII a. pradžioje įsikūręs baudžiavinis kaimas vadinosi Taurai, kurie priklausė Seivų seniūnijai ir 1642 m. dvaro apyraše užrašyti su 20 valakų žemės plotu . Ne visa žemė buvo dirbama – vakarinėje kaimo pusėje augo miškas, prieš kolonizaciją priklausęs Punsko- Seivų girininkijai ir gyventojų vadinamas Taurais. Susiformavus baudžiaviniam sodžiui, gyventojai jį pavadino miško vardu. XVIII a. pradžioje dėl badmario Taurų kaimas ištuštėjo, o apleistą žemę dirbo kaimyninių Vidugirių, Pelelių, Užvidugirio Būdos kaimų valstiečiai. XVIII a. – XIX a. sandūroje Taurų kaimo žemėse įsikūrė Taurusiškės dvaras.

Taurusiškės palivarkas 1867 m. buvo atiduotas generolui Zaicevičiui, o po Pirmo pasaulinio karo Lenkijos valdžios išparceliuotas ir kolonizuotas lenkais  Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1921 m. kaime buvo septyni gyvenamieji namai ir 47 gyventojai, iš kurių pagal lenkų valdžios atliktą gyventojų surašymą buvo 23 lenkai ir 24 lietuviai. Po Antro pasaulinio karo įsikūrė kelios lietuviškos šeimos, prie kaimo prijungta Rutka Pachuckich gyvenvietė. 1962 m. gegužės 21 d. įsikūrė Lenkijos visuomeninės kultūros draugijos padalinys. 1975-1998 m. priklausė Suvalkų vaivadijai.

## Pavadinimo kilmė

Tikėtina, kad kaimo pavadinimas kilęs nuo lietuvių kalbos žodžio *Taurus* arba *Tauras*.

## Žymūs žmonės
* Česlovas Pakuckas (1898–1965) – geologijos profesorius


Vaizdas:Taurusiškė - kapinės.jpg|Taurusiškės kapinės
Vaizdas:Taurusiškė - vasara.jpg|Taurusiškė vasarą


## Išnašos

## Literatūra
Tarybų Lietuvos enciklopedija, 4t, VER, Vilnius,1987, 284 psl.

## Nuorodos
* Kaimo geografinė padėtis Punsko valsčiuje 
* Kaimas žemėlapyje
Vyžūnė

**Vyžūnė** (*Phragmipedium*) – gegužraibinių (*Ochidaceae*) šeimos augalų gentis, kuriai priklauso dirvožemyje augančios, epifitinės ir litofitinės orchidėjos. Stiebas iki 80 cm aukščio, su 2-3 žiedais. 

Natūraliai augalai paplitę Šiaurės vakarų Meksikoje, Centrinėje ir Pietų Amerikoje.

Yra daug tarprūšinių hibridų. Gentyje virš 20 rūšių:
## Rūšys
*Raudonžiedė vyžūnė (*Phragmipedium besseae*) 
*Žalsvažiedė vyžūnė (*Phragmipedium boissierianum*)
*Taškuotoji vyžūnė (*Phragmipedium caricinum*) 
*Languotoji vyžūnė (*Phragmipedium caudatum*) 
*Rudoji vyžūnė (*Phragmipedium exstaminodium*) 
*Baltažiotė vyžūnė (*Phragmipedium klotzschianum*) 
*Vyšninė vyžūnė (*Phragmipedium kovachii*)
*Lenktažiedė vyžūnė (*Phragmipedium lindenii*) 
*Abrikosinė vyžūnė (*Phragmipedium lindleyanum*) 
*Ilgalapė vyžūnė (*Phragmipedium longifolium*)
*Gyslotoji vyžūnė (*Phragmipedium pearcei*) 
*Kraštuotoji vyžūnė (*Phragmipedium richteri*)
*Šlakuotoji vyžūnė (*Phragmipedium sargentianum*) 
*Rausvoji vyžūnė (*Phragmipedium schlimii*) 
*Juostuotoji vyžūnė (*Phragmipedium vittatum*) 
*Virvelinė vyžūnė (*Phragmipedium wallisii*)
*Smulkiažiedė vyžūnė (*Phragmipedium xerophyticum*) 
ir kt.

## Nuorodos
*PAPHIOPEDILUM IR PHRAGMIPEDIUM , lietuvių k.
*PhragWeb 
*Phragmipedium Culture 


Image:Phragmipedium besseae.jpg|Raudonžiedė vyžūnė (*Phragmipedium besseae*) 
Image:Phragmipedium czerwiakowianum Orchi 01.jpg|Žalsvažiedė vyžūnė (*Phragmipedium boissierianum*)
Image:Phragmipedium caudatum Orchi 02.jpg|Languotoji vyžūnė (*Phragmipedium caudatum*) 
Image:Phragmipedium kovachii.jpg|Vyšninė vyžūnė (*Phragmipedium<br />kovachii*)
Image:Phragmipedium_lindleyanum_Orchi_02.jpg|Abrikosinė vyžūnė (*Phragmipedium lindleyanum*) 
Image:Phragmipedilum longifolium Orchi 02.jpg|Ilgalapė vyžūnė (*Phragmipedium longifolium*)
Image:Phragmipedium schlimii Orchi 02.jpg|Rausvoji vyžūnė (*Phragmipedium<br />schlimii*) 
Image:Phragmipedium warszewiczianum Orchi 02.jpg|*[[Phragmipedium warszewiczianum]]*